title: Sklep Evropskega parlamenta (EU) 2017/1737 z dne 27. aprila 2017 o zaključnem računu Skupnega podjetja ECSEL za proračunsko leto 2015

text:
               29.9.2017

               SL

               Uradni list Evropske unije

               L 252/350

         SKLEP EVROPSKEGA PARLAMENTA (EU) 2017/1737
   z dne 27. aprila 2017
   o zaključnem računu Skupnega podjetja ECSEL za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Skupnega podjetja ECSEL za proračunsko leto 2015,

               —

               ob upoštevanju poročila Računskega sodišča o zaključnem računu Skupnega podjetja ECSEL za proračunsko leto 2015 z odgovori skupnega podjetja (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice skupnemu podjetju glede izvrševanja proračuna za proračunsko leto 2015 (05875/2017 – C8-0091/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 209,

               —

               ob upoštevanju Uredbe Sveta (EU) št. 561/2014 z dne 6. maja 2014 o ustanovitvi Skupnega podjetja ECSEL (4), zlasti člena 12,

               —

               ob upoštevanju Delegirane uredbe Komisije (EU) št. 110/2014 z dne 30. septembra 2013 o vzorčni finančni uredbi za subjekte javno-zasebnega partnerstva iz člena 209 Uredbe (EU, Euratom) št. 966/2012 Evropskega parlamenta in Sveta (5),

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0113/2017),

               1.

               odobri zaključni račun Skupnega podjetja ECSEL za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Skupnega podjetja ECSEL, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 473, 16.12.2016, str. 24.

      (2)  UL C 473, 16.12.2016, str. 25.

      (3)  UL L 298, 26.10.2012, str. 1.

      (4)  UL L 169, 7.6.2014, str. 152.

      (5)  UL L 38, 7.2.2014, str. 2.


title: Sklep Sveta 2007/389/SZVP z dne 7. aprila 2008 o sklenitvi sporazuma med Evropsko unijo in Srednjeafriško republiko o statusu sil pod vodstvom Evropske unije v Srednjeafriški republiki

text:
               24.5.2008

               SL

               Uradni list Evropske unije

               L 136/45

         SKLEP SVETA 2007/389/SZVP
   z dne 7. aprila 2008
   o sklenitvi sporazuma med Evropsko unijo in Srednjeafriško republiko o statusu sil pod vodstvom Evropske unije v Srednjeafriški republiki
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 24 Pogodbe,
   ob upoštevanju priporočila predsedstva,
   ob upoštevanju naslednjega:

               (1)

               Varnostni svet Združenih narodov je 25. septembra 2007 sprejel resolucijo 1778 (2007), s katero je odobril vzpostavitev misije Združenih narodov v Srednjeafriški republiki in Čadu (MINURCAT) ter Evropsko unijo pooblastil, da v obeh državah za obdobje dvanajstih mesecev, ki se šteje od dneva ugotovitve začetne operativne zmogljivosti, namesti sile, ki bodo podprle misijo Združenih narodov. Poleg tega resolucija poziva vladi Čada in Srednjeafriške republike ter Evropsko unijo, da zaradi operacije Evropske unije čim prej sklenejo sporazume o statusu sil.

               (2)

               Svet je 15. oktobra 2007 sprejel Skupni ukrep 2007/677/SZVP o vojaški operaciji Evropske unije v Republiki Čad in Srednjeafriški republiki (1) (EUFOR Tchad/CAR).

               (3)

               Predsedstvo se je ob pomoči generalnega sekretarja/visokega predstavnika na podlagi pooblastila Sveta z dne 18. septembra 2007 v skladu s členom 24 Pogodbe o Evropski Uniji pogajalo o sklenitvi sporazuma med Evropsko unijo in Srednjeafriško republiko o statusu sil pod vodstvom Evropske unije v Srednjeafriški republiki.

               (4)

               Ta sporazum bi bilo treba odobriti –

         SKLENIL:
   Člen 1
   Sporazum med Evropsko unijo in Srednjeafriško republiko o statusu sil pod vodstvom Evropske unije v Srednjeafriški republiki se odobri v imenu Evropske unije.
   Besedilo Sporazuma je priloženo temu sklepu.
   Člen 2
   Predsednik Sveta je pooblaščen, da imenuje osebo(-e), pooblaščeno(-e) za podpis sporazuma, ki je za Evropsko unijo zavezujoč.
   Člen 3
   Ta sklep začne učinkovati na dan sprejetja.
   Člen 4
   Ta sklep se objavi v Uradnem listu Evropske unije.

      V Bruslju, 7. aprila 2008

            Za Svet

            Predsednik

         R. ŽERJAV

      (1)  UL L 279, 23.10.2007, str. 21.
    ---documentbreak---

               24.5.2008

               SL

               Uradni list Evropske unije

               L 136/46

         PREVOD
   SPORAZUM
   med Evropsko unijo in Srednjeafriško republiko o statusu sil pod vodstvom Evropske unije v Srednjeafriški republiki
   EVROPSKA UNIJA, v nadaljnjem besedilu „EU“,
   na eni strani in
   SREDNJEAFRIŠKA REPUBLIKA, v nadaljnjem besedilu „država gostiteljica“,
   na drugi strani,
   v nadaljnjem besedilu „pogodbenici“, STA SE –
   OB UPOŠTEVANJU:

               —

               Resolucije št. 1778 (2007) Varnostnega sveta Združenih narodov z dne 25. septembra 2007,

               —

               Skupnega ukrepa Sveta 2007/677/SZVP z dne 15. oktobra 2007 o vojaški operaciji Evropske unije v Republiki Čad in Srednjeafriški republiki (EUFOR Tchad/RCA),

               —

               dejstva, da ta sporazum ne bo vplival na pravice in obveznosti, ki jih imata pogodbenici na podlagi mednarodnih sporazumov in drugih instrumentov v zvezi z ustanovitvijo mednarodnih sodišč, vključno s statutom Mednarodnega kazenskega sodišča –

         DOGOVORILI O NASLEDNJEM:
   Člen 1
   Področje uporabe in opredelitve
   1.   Ta sporazum se uporablja za sile pod vodstvom Evropske unije in njihovo osebje.
   2.   Ta sporazum se uporablja samo na ozemlju države gostiteljice.
   3.   Za namene tega sporazuma:

               (a)

               „sile pod vodstvom Evropske unije (EUFOR)“ pomenijo vojaško poveljstvo EU in državne kontingente, ki prispevajo k operaciji, njihovo opremo in njihova prevozna sredstva;

               (b)

               „operacija“ pomeni pripravo, ustanovitev in izvršitev vojaške misije ter podporo tej misiji po pooblastilu na podlagi resolucije št. 1778 (2007) Varnostnega sveta Združenih narodov z dne 25. septembra 2007;

               (c)

               „poveljnik sil EU“ pomeni poveljnika na prizorišču operacije;

               (d)

               „vojaško poveljstvo EU“ pomeni vojaško poveljstvo in njegove sestavne dele, ne glede na to, kje se nahaja, pod poveljstvom vojaških poveljnikov EU, ki poveljujejo ali nadzirajo operacijo;

               (e)

               „nacionalni kontingenti“ pomenijo enote in sestavne dele, ki pripadajo državam članicam Evropske unije in drugim državam, ki sodelujejo v operaciji;

               (f)

               „osebje EUFOR“ pomeni civilno in vojaško osebje, dodeljeno EUFOR, osebje, napoteno zaradi priprave operacije, in osebje, ki ga v okviru operacije pošilja država pošiljateljica ali institucija EU in je, če v tem sporazumu ni drugače predvideno, prisotno na ozemlju države gostiteljice; ne vključuje pa lokalnega osebja in osebja mednarodnih pogodbenih dobaviteljev;

               (g)

               „lokalno osebje“ pomeni državljane ali osebe s stalnim prebivališčem v državi gostiteljici;

               (h)

               „objekti“ pomenijo vse prostore, nastanitvene objekte in zemljišča, ki jih potrebuje EUFOR in njegovo osebje;

               (i)

               „država pošiljateljica“ pomeni državo, ki je EUFOR zagotovila državni kontingent.

         Člen 2
   Splošne določbe
   1.   EUFOR in člani osebja EUFOR spoštujejo zakone in predpise države gostiteljice in se vzdržujejo vsakršnih dejanj ali dejavnosti, ki niso združljive s cilji operacije.
   2.   EUFOR vlado države gostiteljice redno obvešča o številu svojega osebja, ki se nahaja na ozemlju države gostiteljice.
   Člen 3
   Dokazovanje istovetnosti
   1.   Osebje EUFOR mora imeti ves čas pri sebi potne liste ali vojaške osebne izkaznice.
   2.   Vozila, zrakoplovi, plovila in druga prevozna sredstva EUFOR morajo biti opremljena z razločno razpoznavnimi oznakami in/ali registrskimi tablicami, o katerih morajo biti obveščeni pristojni organi zadevne države gostiteljice.
   3.   EUFOR ima pravico, da izobesi zastavo Evropske unije in objekte, vozila in druga prevozna sredstva opremi z oznakami kot so vojaške oznake, nazivi in uradni simboli. Na uniformah osebja EUFOR mora biti jasno prepoznaven znak EUFOR. Državne zastave ali oznake nacionalnih kontingentov, ki sestavljajo operacijo, so lahko vidne v prostorih EUFOR, na vozilih in drugih prevoznih sredstvih ter uniformah v skladu z odločitvijo, ki jo sprejme vodja sil EU.
   Člen 4
   Prehod meje in gibanje na ozemlju države gostiteljice
   1.   Za vstop na ozemlje države gostiteljice potrebuje osebje EUFOR dokumente iz člena 3(1) ali, pri prvem vstopu, posamezni ali skupinski potni nalog, ki ga izda EUFOR. Pri vstopu ali izstopu ter na ozemlju države gostiteljice zanje ne veljajo predpisi glede potnih listov in vizumov; prav tako se pri njih ne izvaja nadzor v zvezi s priseljevanjem in carinska kontrola.
   2.   Za osebje EUFOR se ne uporabljajo predpisi pogodbenice gostiteljice o registraciji in nadzoru tujcev, vendar to osebje ni upravičeno do pridobitve kakršnih koli pravic do stalnega prebivališča ali začasnega bivališča na ozemlju države gostiteljice.
   3.   Premoženje in prevozna sredstva EUFOR, ki vstopajo na ozemlje države gostiteljice, ga prečkajo ali zapuščajo, so oproščena predložitve seznama inventarja ali druge carinske dokumentacije ter vsakršnih inšpekcijskih pregledov.
   4.   Osebje EUFOR na ozemlju države gostiteljice lahko vozi motorna vozila ter upravlja zrakoplove, če ima ustrezna veljavna državna, mednarodna ali vojaška vozniška dovoljenja ali pilotske licence.
   5.   Država gostiteljica za namene operacije zagotovi EUFOR in osebju EUFOR svobodo gibanja in potovanja po svojem ozemlju, vključno s svojim zračnim prostorom.
   6.   EUFOR lahko za namene operacije na ozemlju države gostiteljice, vključno z njenim zračnim prostorom, izvede vse orožne vaje ali urjenja.
   7.   EUFOR lahko za namene operacije uporablja javne ceste, mostove, trajekte in letališča brez plačila pristojbin, cestnin, davkov in podobnih stroškov. EUFOR ni oproščen upravičenih stroškov za zahtevane in izvedene usluge pod istimi pogoji kot oborožene sile države gostiteljice.
   Člen 5
   Privilegiji in imunitete, ki jih država gostiteljica zagotovi EUFOR
   1.   Objekti EUFOR so nedotakljivi. Zastopniki države gostiteljice vanje nimajo dostopa brez dovoljenja poveljnika sil EU.
   2.   Objekti EUFOR, njihova oprema in drugo pripadajoče premoženje ter prevozna sredstva ne smejo biti predmet preiskav, zasegov, zaplemb ali izvršb. Kljub temu lahko poveljnik sil EU organom države gostiteljice odobri izvedbo preiskave. Ta mora biti izvedena v prisotnosti predstavnika poveljnika sil EU.
   3.   Lastnina in premoženje EUFOR uživajo imuniteto pred vsakršno obliko pravnih postopkov, ne glede na to, kje se nahajajo in kdo jih poseduje.
   4.   Arhivi in dokumenti EUFOR so nedotakljivi zmeraj in povsod.
   5.   Uradna korespondenca EUFOR je nedotakljiva. Uradna korespondenca pomeni vso korespondenco, ki se nanaša na operacijo in njeno izvajanje.
   6.   EUFOR ter vsi ponudniki in izvajalci, ki niso državljani države gostiteljice, so oproščeni plačila vseh nacionalnih, regionalnih in občinskih pristojbin, davkov ali podobnih dajatev za vse kupljeno in uvoženo blago, opravljene storitve ter uporabo prostorov za namene operacije. EUFOR ni oproščen plačila pristojbin, davkov in dajatev, ki so plačilo za opravljene storitve.
   7.   Država gostiteljica dovoli vnos izdelkov, potrebnih za operacijo, in odobri oprostitev plačila vseh carinskih dajatev, pristojbin, cestnin, davkov in podobnih dajatev, z izjemo stroškov za skladiščenje, prevoze in druge opravljene storitve.
   Člen 6
   Privilegiji in imunitete, ki jih država gostiteljica zagotovi osebju EUFOR
   1.   Osebju EUFOR se ne sme na kakršen koli način odvzeti prostosti, prav tako ne sme biti pridržano.
   2.   Dokumenti, korespondenca in lastnina osebja EUFOR so nedotakljivi, razen v primeru izvršilnih ukrepov, dovoljenih v skladu z odstavkom 6.
   3.   Osebje EUFOR v vseh okoliščinah uživa imuniteto pred kazensko jurisdikcijo države gostiteljice.
   Imuniteto pred kazensko jurisdikcijo lahko odvzame, odvisno od primera, država pošiljateljica ali zadevna institucija EU. Tak odvzem mora zmeraj biti jasno izražen.
   4.   Osebje EUFOR uživa imuniteto pred civilno in upravno jurisdikcijo države gostiteljice za izrečene ali napisane besede in za vsa dejanja, povezana z izvajanjem uradnih dolžnosti. V primeru kakršnega koli civilnega postopka proti osebju EUFOR pred katerim koli sodiščem države gostiteljice, morajo biti o tem obveščeni poveljnik sil EU in pristojni organi države pošiljateljice ali institucije EU. Pred začetkom postopka na sodišču, morajo poveljnik sil EU in pristojni organi države pošiljateljice ali institucije EU sodišču potrditi, ali je osebje EUFOR zadevno dejanje izvršilo pri opravljanju službenih dolžnosti.
   Če je bilo dejanje izvršeno pri opravljanju službenih dolžnosti, se postopek ne začne in se uporabljajo določbe iz člena 15. Če dejanje ni bilo izvršeno pri opravljanju službenih dolžnosti, se postopek lahko nadaljuje. Potrdila poveljnika sil EU in pristojnih organov države pošiljateljice ali institucije EU so vezana na jurisdikcijo države gostiteljice, ki jih ne more spodbijati.
   Če postopek sproži osebje EUFOR, se to ne more sklicevati na imuniteto pred jurisdikcijo glede katerega koli nasprotnega tožbenega predloga, povezanega z glavnim tožbenim predlogom.
   5.   Osebju EUFOR ni treba pričati.
   6.   V zvezi z osebjem EUFOR se ne smejo izvajati nobeni izvršilni ukrepi, razen v primerih, če je proti njim sprožen civilni postopek, ki ni povezan z njihovimi uradnimi dolžnostmi. Lastnina osebja EUFOR, ki je na podlagi potrdila poveljnika sil EU določena kot potrebna za izvajanje uradnih dolžnosti, ne more biti zasežena zaradi izpolnitve sodbe, sklepa ali ukaza. V civilnih postopkih za osebje EUFOR ne veljajo nobene omejitve glede osebne svobode ali prisilni ukrepi.
   7.   Imuniteta osebja EUFOR pred jurisdikcijo države gostiteljice ne pomeni tudi imunitete pred jurisdikcijo zadevne države pošiljateljice.
   8.   Glede na opravljanje dolžnosti za EUFOR za osebje EUFOR ne veljajo določbe o socialni varnosti, ki veljajo v državi gostiteljici.
   9.   Osebje EUFOR je v državi gostiteljici oproščeno vseh oblik davka na plačo in prejemke, ki jih prejema od EUFOR ali države pošiljateljice, kot tudi davka na katere koli prejemke, ki jih prejema izven ozemlja države gostiteljice.
   10.   Osebje EUFOR mora plačevati carinske dajatve, davke in druge dajatve za izdelke za osebno uporabo; to ne velja za izdelke, ki jih je posameznik imel v lasti ob vstopu na ozemlje države gostiteljice, in nujno potrebne izdelke. Osebje ni oproščeno plačila stroškov za skladiščenje teh izdelkov, njihovega prevoza in podobnih storitev.
   Osebne prtljage osebja EUFOR se ne sme pregledati, razen v primeru upravičenega suma, da vsebuje izdelke, ki ne spadajo med izdelke za osebno rabo osebja EUFOR, ali izdelke, katerih uvoz in izvoz sta prepovedana z zakonom ali kontrolirana s karantenskimi predpisi države gostiteljice. Takšen pregled se lahko izvede samo v prisotnosti osebja EUFOR ali pooblaščenega predstavnika EUFOR.
   Člen 7
   Lokalno osebje
   Lokalno osebje uživa privilegije in imunitete v obsegu, ki ga dovoljuje država gostiteljica. Vendar pa država gostiteljica izvaja jurisdikcijo nad tem osebjem na tak način, da ne vpliva prekomerno na izvajanje nalog operacije.
   Člen 8
   Kazenska jurisdikcija
   Pristojni organi države pošiljateljice imajo glede osebja EUFOR, za katerega velja ustrezna zakonodaja države pošiljateljice, na ozemlju države gostiteljice pravico izvajati kazensko jurisdikcijo in disciplinska pooblastila, ki jim jih daje zakonodaja države pošiljateljica.
   Člen 9
   Uniforma in oborožitev
   1.   Nošenje uniforme določajo pravila, ki jih sprejme poveljnik sil EU.
   2.   Vojaško osebje EUFOR sme nositi orožje in strelivo na podlagi ukaza.
   Člen 10
   Podpora države gostiteljice in sklepanje pogodb
   1.   Država gostiteljica je EUFOR pripravljena nuditi pomoč pri iskanju primernih objektov, če jo za to zaprosi.
   2.   Država gostiteljica v okviru svojih zmožnosti EUFOR brezplačno zagotovi objekte, ki so v njeni lasti, če jo za to zaprosi in jih potrebuje zaradi vodenja upravnih ali operativnih dejavnosti. Država gostiteljica se zaveže, da bo pomagala EUFOR pri iskanju in usposabljanju objektov, ki so v zasebni lasti pravnih oseb; stroške v tem primeru krije EUFOR.
   3.   Država gostiteljica v okviru svojih zmogljivosti podpira in pomaga pri pripravi, vzpostavitvi, izvedbi in podpori operacije. Pomoč in podpora države gostiteljice operaciji se izvajata pod enakimi pogoji, ki veljajo za pomoč in podporo oboroženim silam države gostiteljice.
   4.   Zakonodaja, na podlagi katere EUFOR v državi gostiteljici sklepa pogodbe, se določi s pogodbo.
   5.   V pogodbi je lahko določeno, da se postopek za reševanje sporov iz člena 15(3) in (4) uporablja za spore, do katerih pride pri izvajanju pogodbe.
   6.   Država gostiteljica omogoča lažje izvajanje pogodb, ki jih EUFOR za namene operacije sklene s poslovnimi subjekti.
   Člen 11
   Spremembe v objektih
   1.   EUFOR lahko, če to zahteva izvedba operacije, gradi, spreminja in si drugače prilagaja objekte.
   2.   Država gostiteljica za takšne gradnje, spremembe ali prilagoditve od EUFOR ne more zahtevati povračila.
   Člen 12
   Umrli člani osebja EUFOR
   1.   Poveljnik sil EU ima pravico poskrbeti in urediti vse potrebno za vrnitev umrlih članov osebja EUFOR, skupaj z vso osebno lastnino umrle osebe, v domovino.
   2.   Na umrlem članu osebja EUFOR ni mogoče izvajati obdukcije brez soglasja zadevne države in prisotnosti predstavnika EUFOR in/ali zadevne države.
   3.   Država gostiteljica in EUFOR v največji možni meri sodelujeta, da zagotovita čimprejšnjo vrnitev umrle osebe v domovino.
   Člen 13
   Varnost EUFOR in vojaška policija
   1.   Država gostiteljica sprejme ustrezne ukrepe za zagotovitev varnosti EUFOR in njegovega osebja.
   2.   EUFOR je pooblaščen za sprejetje potrebnih ukrepov za zaščito svojih objektov (vključno s tistimi, ki se uporabljajo za usposabljanje) pred zunanjimi napadi ali vdori.
   3.   Poveljnik sil EU lahko zaradi vzdrževanja reda v objektih EUFOR ustanovi vojaško policijsko enoto.
   4.   Vojaška policija lahko po posvetovanju in v sodelovanju z vojaško policijo ali policijo države gostiteljice, deluje tudi izven teh objektov, da vzdržuje red in disciplino osebja EUFOR.
   Člen 14
   Komunikacije
   1.   EUFOR lahko namesti radijske oddajnike in sprejemnike ter satelitske sisteme in z njimi upravlja. Da bi se izognili sporom glede uporabe ustreznih frekvenc, EUFOR sodeluje s pristojnimi organi države gostiteljice. Država gostiteljica brezplačno zagotovi dostop do frekvenc.
   2.   EUFOR ima za namene izvajanja operacije pravico do neomejenih komunikacij po radijskih valovih (vključno s satelitskimi, mobilnimi in ročnimi radijskimi napravami), prek telefonov, telegrafov, telefaksov in drugih sredstev, kakor tudi pravico namestiti naprave, potrebne za vzdrževanje internih komunikacij in komunikacij med zmogljivostmi EUFOR, vključno s polaganjem kablov in zemeljskih napeljav.
   3.   EUFOR lahko v sodelovanju s pristojnimi organi države gostiteljice, če poveljnik sil EU meni, da je to potrebno, ustrezno prilagodi svoje prostore za dostavo in pošiljanje pošte EUFOR in/ali osebju EUFOR.
   Člen 15
   Odškodninski zahtevki za primere smrti, poškodb, škode in izgube
   1.   EUFOR in osebje EUFOR nista odgovorna za kakršno koli škodo ali izgubo civilne ali vladne lastnine, povezane s potrebami operacije ali nastale zaradi dejavnosti v zvezi s civilnimi nemiri ali zaščito EUFOR.
   2.   Da bi dosegli poravnavo, je treba odškodninske zahtevke za primere škode ali izgubo civilne ali vladne lastnine, ki ni zajeta v odstavku 1, ter odškodninske zahtevke za primere smrti ali poškodb oseb ter škode ali izgube lastnine EUFOR, če gre za zahtevke pravnih ali fizičnih oseb države gostiteljice, poslati EUFOR prek pristojnih organov države gostiteljice; v primeru zahtevkov s strani EUFOR pa se jih pošlje državi gostiteljici.
   3.   Če ni mogoče doseči poravnave, je treba zahtevek predložiti komisiji za pritožbe, ki je sestavljena iz enakega števila predstavnikov EUFOR in predstavnikov države gostiteljice. Reševanje zahtevkov poteka na osnovi skupnega dogovora.
   4.   Kadar tudi v okviru komisije za pritožbe ni mogoče doseči rešitve, se spor reši:

               (a)

               v primeru zahtevkov v vrednosti do 40 000 EUR po diplomatski poti med državo gostiteljico in predstavniki EU;

               (b)

               v primeru zahtevkov, ki so višji od zneska, določenega v točki (a), na arbitražnem razsodišču, katerega odločitev je zavezujoča.

         5.   Arbitražno razsodišče je sestavljeno iz treh razsodnikov, enega določi država gostiteljica in enega EUFOR, tretjega pa skupaj določita država gostiteljica in EUFOR. Če ena od pogodbenic ne določi razsodnika v roku dveh mesecev ali v primeru, če ni mogoče doseči soglasja med državo gostiteljico in EUFOR glede imenovanja tretjega razsodnika, tega določi predsednik Sodišča Evropskih skupnosti.
   6.   EUFOR in upravni organi države gostiteljice sklenejo upravni sporazum, v katerem določijo pristojnosti in naloge komisije za pritožbe in razsodišča, postopke, ki jih ta organa uporabljata, in pogoje za vlaganje zahtevkov.
   Člen 16
   Povezave in spori
   1.   Vsa vprašanja v zvezi z uporabo tega sporazuma rešujejo skupaj predstavniki EUFOR in pristojni organi države gostiteljice.
   2.   Če predhodno ni mogoče doseči rešitve sporov v zvezi z razlago ali uporabo tega sporazuma, jih država gostiteljica in predstavniki EU rešujejo izključno po diplomatski poti.
   Člen 17
   Druge določbe
   1.   Kadar se ta sporazum nanaša na imunitete, privilegije in pravice EUFOR in osebja EUFOR, vlada države gostiteljice odgovarja za to, da jih njeni lokalni organi ustrezno izvajajo in spoštujejo.
   2.   Nobena določba tega sporazuma ne pomeni odstopanja od pravic, ki so državam članicam EU ali drugim državam, ki dajejo svoj prispevek k EUFOR, priznane v drugih sporazumih, in jih zato tudi ni mogoče tako razlagati.
   Člen 18
   Izvedbeni dogovori
   Za namene izvajanja tega sporazuma lahko poveljnik sil EU in upravni organi države gostiteljice sklenejo ločene sporazume o operativnih, upravnih in tehničnih zadevah.
   Člen 19
   Začetek veljavnosti in prenehanje
   1.   Ta sporazum začne veljati na dan podpisa in velja do datuma odhoda zadnjega elementa EUFOR in zadnjega dela osebja EUFOR, po obvestilu EUFOR.
   2.   Ne glede na odstavek 1, je treba v primeru, če je osebje EUFOR začelo opravljati naloge pred začetkom veljavnosti tega sporazuma, določbe v členu 4(7), členu 5(1), (2), (3), (6), (7), členu 6(1), (3), (4), (6), (8), (9), (10), členu 10(2), členu 11, členu 13(1) in (2) ter členu 15 uporabljati od dneva napotitve prvega člana osebja EUFOR.
   3.   Ta sporazum se lahko spremeni s pisnim dogovorom med pogodbenicama.
   4.   Prenehanje tega sporazuma ne vpliva na pravice ali obveznosti, ki izhajajo iz izvrševanja tega sporazuma pred njegovim prenehanjem.

      Sestavljeno v Banguiju, dne 16. aprila 2008, v štirih izvirnikih v francoskem jeziku.

            Za Evropsko unijo

            Za Srednjeafriško republiko


title: 2009/121/ES: Sklep Sveta z dne 18. decembra 2008 o zavrnitvi predloga Komisije za uredbo Sveta o izvajanju Uredbe (ES) št. 853/2004 Evropskega parlamenta in Sveta glede uporabe protimikrobnih snovi za odstranjevanje površinske kontaminacije s trupov perutnine (Besedilo velja za EGP)

text:
               13.2.2009

               SL

               Uradni list Evropske unije

               L 42/13

      SKLEP SVETA

   z dne 18. decembra 2008
   o zavrnitvi predloga Komisije za uredbo Sveta o izvajanju Uredbe (ES) št. 853/2004 Evropskega parlamenta in Sveta glede uporabe protimikrobnih snovi za odstranjevanje površinske kontaminacije s trupov perutnine
   (Besedilo velja za EGP)
   (2009/121/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 202 Pogodbe,
   ob upoštevanju Uredbe (ES) št. 853/2004 Evropskega parlamenta in Sveta z dne 29. aprila 2004 o posebnih higienskih pravilih za živila živalskega izvora (1) in zlasti člena 3(2) Uredbe,
   ob upoštevanju predloga Komisije za uredbo Sveta o izvajanju Uredbe (ES) št. 853/2004 o uporabi protimikrobnih snovi za odstranjevanje površinske kontaminacije s trupov perutnine,
   ob upoštevanju Sklepa Sveta 1999/468/ES z dne 28. junija 1999 o določitvi postopkov za uresničevanje Komisiji podeljenih izvedbenih pooblastil (2) in zlasti člena 5 Sklepa,
   ob upoštevanju naslednjega:

               (1)

               Uredba (ES) št. 853/2004 za nosilce živilske dejavnosti določa posebna higienska pravila za živila živalskega izvora. Določa, da nosilci živilske dejavnosti razen vode ne smejo uporabljati nobene snovi za odstranjevanje površinske kontaminacije z izdelkov živalskega izvora, razen če je uporaba takih snovi odobrena v skladu z navedeno uredbo.

               (2)

               Pri izvajanju politik Skupnosti je treba zagotoviti visoko raven varovanja zdravja ljudi. Ukrepi Skupnosti o živilih in krmi morajo temeljiti na ustrezni oceni morebitnih tveganj za zdravje ljudi in živali ter ob upoštevanju razpoložljivih znanstvenih dokazov ohranjati ali, če je to znanstveno upravičeno, zviševati raven varovanja zdravja ljudi in živali, ki je zagotovljena v Skupnosti. Visoki higienski standardi v celotni živilski verigi in izogibanje ali prepoved uporabe snovi, ki lahko skrijejo slabo higiensko prakso, so ključna prednostna naloga Skupnosti.

               (3)

               Poleg tega je treba v okviru politik Skupnosti zagotoviti visoko stopnjo varstva okolja, tako z akti okoljske politike same kot z vključitvijo zahtev okoljske politike v opredelitev in izvajanje drugih politik in dejavnosti Skupnosti.

               (4)

               Predlog Komisije poudarja, da lahko številne protimikrobne snovi, kot je klorov dioksid, zakisan natrijev klorid, trinatrijev fosfat ali peroksikisline, ki se uporabljajo za odstranjevanje površinske kontaminacije s trupov perutnine, predstavljajo nevarnost za vodno okolje, zdravje osebja v sistemih odpadnih vod in delovanje in učinkovitost kanalizacijskih sistemov in/ali čistilnih naprav. Uporaba protimikrobnih snovi, ki vsebujejo klor, lahko povzroči tudi nastajanje kloroorganskih spojin, od katerih jih je več obstojnih, rakotvornih in ki se kopičijo v organizmu. Fosforjeve spojine so tudi eden od virov evtrofikacije evropskih regionalnih morij, kar povzroča masovno rast alg in druge neželene motnje vodnega okolja.

               (5)

               Znanstveni odbor za veterinarske ukrepe v zvezi z javnim zdravstvom (SCVPH) je 30. oktobra 1998 izdal poročilo o „koristih in omejitvah protimikrobne obdelave za trupe perutnine“ in priporočil, da bi bilo treba pred odobritvijo za uporabo katere koli spojine ali tehnike za dekontaminacijo le-to v celoti oceniti.

               (6)

               Evropska agencija za varnost hrane (EFSA) je 14. in 15. decembra 2005 sprejela znanstveno mnenje „o oceni učinkovitosti peroksikislin za uporabo kot protimikrobnih snovi, ki se nanesejo na trupe perutnine“. Ugotavlja, da je učinkovitost peroksikislin težko oceniti, saj predloženi protokoli niso bili vedno jasno opisani in tudi če so bili, to ne bi zadostovalo za prikaz učinkovitosti peroksikislin v komercialnih pogojih.

               (7)

               EFSA je 6. marca 2008 sprejela znanstveno mnenje „o oceni možnih učinkov klorovega dioksida, nakisanega natrijevega klorida, trinatrijevega fosfata ali peroksikislin na pojav protimikrobne odpornosti“. Zaradi teh ugotovitev EFSA spodbuja nadaljnje raziskave o verjetnosti pojava dovzetnosti za te vrste snovi ter možnosti njihove odpornosti na terapevtske antibiotike in druge protimikrobne agense.

               (8)

               Znanstveni odbor za zdravstvena in okoljska tveganja (SCHER) in Znanstveni odbor za nastajajoča in na novo odkrita zdravstvena tveganja (SCENIHR) sta 18. marca in 2. aprila 2008 sprejela skupno znanstveno mnenje okoljskem vplivu in učinku na protimikrobno odpornost teh štirih snovi, ki se uporabljajo za odstranitev mikrobne površinske kontaminacije trupov perutnine. Navedla sta, da „trenutno ni zadovoljivega znanja glede možnih negativnih učinkov uporabe različnih biocidov“ in ugotovila, da za oblikovanje celostnih kvantitativnih ocen ni na voljo dovolj informacij. Obstaja skrb za okolje glede možnosti razširitve ali izbire bolj odpornih sevov in glede potencialnih ostankov na trupih perutnine.

               (9)

               Ob upoštevanju znanstvenih informacij, ki so na voljo, ni mogoče izvzeti, da bi lahko odobritev teh snovi povzročila povečanje protimikrobne odpornosti pri ljudeh.

               (10)

               Pojav protimikrobne odpornosti je tudi velika in stalna težava, s katero se spopadajo mednarodni organi humane medicine. Evropska komisija je sprejela razne pomembne zakonodajne pobude s ciljem zmanjšanja protimikrobne odpornosti, povezane s krmo, veterinarskim zdravljenjem živali in živili.

               (11)

               Prav tako je Svet na zasedanju 9. in 10. junija 2008 sprejel sklepe Sveta o protimikrobni odpornosti in poudaril, da je protimikrobna odpornost še vedno naraščajoč evropski in svetovni zdravstveni problem.

               (12)

               Evropski parlament je v resoluciji z dne 19. junija 2008 izrazil svoje nestrinjanje glede predloga Komisije iz zgoraj navedenih razlogov in pozval Svet, naj ga zavrne.

               (13)

               Pomanjkanje znanstvenih podatkov v zvezi s tveganji, povezanimi z uporabo teh snovi vodi v uporabo previdnostnega načela, kakor je navedeno v členu 7 Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (3). Po tem načelu se lahko v nekaterih primerih, kadar je po oceni razpoložljivih informacij ugotovljena možnost neželenih učinkov na zdravje, obstaja pa znanstvena negotovost, lahko sprejmejo začasni ukrepi za obvladovanje tveganja za zagotovitev visoke ravni varovanja zdravja, ki jo je Skupnost izbrala, dokler niso na voljo nadaljnje znanstvene informacije za bolj izčrpno oceno tveganja.

               (14)

               Zato je treba spodbujati zbiranje podatkov nosilcev živilske dejavnosti in raziskovalnih programov, da se v celoti ocenijo tako učinkovitost teh snovi kot razvoj protimikrobnih odpornosti ter možni vpliv na okolje. V ta namen je EFSA objavila skupne smernice AFC/BIOHAZ (4) o predložitvi podatkov za oceno varnosti in učinkovitosti snovi za odstranitev mikrobne površinske kontaminacije živil živalskega izvora. Svet meni, da je treba počakati na izid pridobitve podatkov in njihove ocene ter do takrat zavrniti predlog Komisije –

         SKLENIL:
   Člen 1
   Predlog Komisije za uredbo Sveta o izvajanju Uredbe (ES) št. 853/2004 Evropskega parlamenta in Sveta glede uporabe protimikrobnih snovi za odstranjevanje površinske kontaminacije s trupov perutnine se zavrne.
   Člen 2
   Ta sklep se objavi v Uradnem listu Evropske unije.

      V Bruslju, 18. decembra 2008

            Za Svet

            Predsednik

         M. BARNIER

      (1)  UL L 139, 30.4.2004, str. 55.

      (2)  UL L 184, 17.7.1999, str. 23.

      (3)  UL L 31, 1.2. 2002, str. 1.

      (4)  EFSA Journal (2006) 3888, str. 1.


title: 2010/557/EU: Sklep Evropskega parlamenta z dne 5. maja 2010 o zaključku poslovnih knjig Evropske policijske akademije za proračunsko leto 2008

text:
               25.9.2010

               SL

               Uradni list Evropske unije

               L 252/240

         SKLEP EVROPSKEGA PARLAMENTA
   z dne 5. maja 2010
   o zaključku poslovnih knjig Evropske policijske akademije za proračunsko leto 2008
   (2010/557/EU)
   EVROPSKI PARLAMENT,
   ob upoštevanju končnih letnih računovodskih izkazov Evropske policijske akademije za proračunsko leto 2008,
   ob upoštevanju poročila Računskega sodišča o letnih računovodskih izkazih Evropske policijske akademije za proračunsko leto 2008, skupaj z odgovori akademije (1),
   ob upoštevanju priporočila Sveta z dne 16. februarja 2010 (5827/2010 – C7-0061/2010),
   ob upoštevanju člena 276 Pogodbe ES in člena 319 Pogodbe o delovanju Evropske unije,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (2), zlasti člena 185,
   ob upoštevanju Sklepa Sveta 2005/681/PNZ z dne 20. septembra 2005 o ustanovitvi Evropske policijske akademije (CEPOL) (3), zlasti člena 16,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (4), zlasti člena 94,
   ob upoštevanju člena 77 in Priloge VI Poslovnika,
   ob upoštevanju poročila Odbora za proračunski nadzor in mnenja Odbora za državljanske svoboščine, pravosodje in notranje zadeve (A7-0075/2010),

               1.

               odloži zaključek poslovnih knjig Evropske policijske akademije za proračunsko leto 2008;

               2.

               naroči svojemu predsedniku, naj ta sklep posreduje direktorju Evropske policijske akademije, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Jerzy BUZEK

            Generalni sekretar

         Klaus WELLE

      (1)  UL C 304, 15.12.2009, str. 124.

      (2)  UL L 248, 16.9.2002, str. 1.

      (3)  UL L 256, 1.10.2005, str. 63.

      (4)  UL L 357, 31.12.2002, str. 72.


title: Sklep Sveta z dne 24. junija 1988 o dopolnitvi Priloge IV h Konvenciji o zaščiti Rena pred kemičnim onesnaževanjem v zvezi z živim srebrom, ki izhaja iz industrijskih sektorjev z izjemo industrije kloralkalne elektrolize

text:
Avis juridique important

|

31988D0382

Official Journal L 183 , 14/07/1988 P. 0030 - 0033 Finnish special edition: Chapter 11 Volume 14 P. 0094  Swedish special edition: Chapter 11 Volume 14 P. 0094

Sklep Svetaz dne 24. junija 1988o dopolnitvi Priloge IV h Konvenciji o zaščiti Rena pred kemičnim onesnaževanjemv zvezi z živim srebrom, ki izhaja iz industrijskih sektorjev z izjemo industrije kloralkalne elektrolize(88/382/EGS)SVET EVROPSKIH SKUPNOSTI JEob upoštevanju Pogodbe o ustanovitvi Evropske gospodarske skupnosti in zlasti člena 130s Pogodbe,ob upoštevanju predloga Komisije,ob upoštevanju mnenja Evropskega parlamenta [1],ob upoštevanju mnenja Ekonomsko-socialnega odbora [2],ker je s Sklepom 77/586/EGS [3] Skupnost sklenila Konvencijo o zaščiti Rena pred kemičnim onesnaževanjem, v nadaljnjem besedilu "Kemijska konvencija", in Dodatni sporazum k Sporazumu, podpisanem v Bernu 29. aprila 1963, o Mednarodni komisiji za zaščito Rena pred onesnaževanjem, v nadaljnjem besedilu "Mednarodna komisija";ker po členu 5 Konvencije Mednarodna komisija s spremembami Priloge IV h Kemijski konvenciji predlaga mejne vrednosti za odvajanje nekaterih snovi v površinske vode renskega bazena; ker je po členu 14 Kemijske konvencije za začetek veljavnosti sprememb potrebno, da pogodbenice Konvencije soglasno sprejmejo te spremembe;ker je Mednarodna komisija v obliki predloga, oblikovanega za dopolnitev Priloge IV h Kemijski konvenciji, določila mejne vrednosti za odvajanje živega srebra v industrijskih sektorjih z izjemo kloralkalne elektrolize;ker Direktiva 84/156/EGS [4] določa mejne vrednosti za odvajanje živega srebra v vodno okolje Skupnosti v industriji, ki ne uporablja kloralkalne elektrolize; ker so mejne vrednosti enake tistim, ki so določene v predlogu Mednarodne komisije;ker člen 4 navedene direktive zahteva, da države članice pripravijo posebne programe za zmanjšanje odvajanja živega srebra iz več virov, ki niso industrijski obrati; ker predlog Mednarodne komisije ne vsebuje takih določb;ker je zaželeno, da Skupnost kot pogodbenica Konvencije sprejme zgoraj navedeni predlog,SKLENIL NASLEDNJE:Člen 1Predlog Mednarodne komisije za zaščito Rena pred onesnaževanjem, namenjen dopolnitvi Priloge IV h Konvenciji o varstvu Rena pred kemičnim onesnaževanjem v zvezi z živim srebrom, ki izhaja iz industrije, ki ne uporablja kloralkalne elektrolize, se s tem sprejme v imenu Evropske gospodarske skupnosti.Besedilo predloga je priloženo k temu sklepu.Člen 2Ta sklep se uporablja brez poseganja v posebne določbe drugih ureditev Skupnosti, zlasti v člen 4 Direktive 84/156/EGS.Člen 3Predsednik Sveta v skladu s postopki, določenimi v Kemijski konvenciji, obvesti vlado Švicarske konfederacije o sprejetju predloga, navedenega v členu 1.V Luxembourgu, 24. junija 1988Za SvetPredsednikM. BangemannPredlog Mednarodne komisije za zaščito Rena pred onesnaževanjem, namenjen dopolnitvi Priloge IV Konvencije o zaščiti Rena pred kemičnim onesnaževanjem, podpisane v Bonnu 3. decembra 1976MEDNARODNA KOMISIJA ZA ZAŠČITO RENA PRED ONESNAŽEVANJEM,ob upoštevanju Konvencije o zaščiti Rena pred kemičnim onesnaževanjem, podpisane v Bonnu 3. decembra 1976,ob upoštevanju zlasti členov 3, 4, 5 in 14 Konvencije,ob upoštevanju predloga z dne 28. junija 1979, vloženega v Badnu v Švici in katerega namen je k Prilogi IV k zgoraj navedeni Konvenciji dodati mejne vrednosti za odvajanje živega srebra iz objektov za kloralkalno elektrolizo,PREDLAGA POGODBENICAM KONVENCIJEda se Priloga IV h Konvenciji z dne 3. decembra 1976 dopolni v zvezi z živim srebrom, kot sledi:Snov ali skupina snovi Izvor Mejna vrednost, izražena kot maksimalna koncentracija snovi Mejna vrednost, izražena kot emisijski faktor Časovni rok za obstoječe izpuste Opombe1 2 3 4 5 6Živo srebro 1 Kemična industrija, pri kateri se uporablja živosrebrove katalizatorje 1, 2, 3, 41.1 Pri proizvodnji vinilklorida 0,05 miligrama živega srebra na liter odpadne vode 0,1 grama živega srebra na tono proizvodne zmogljivosti vinilklorida 1. julij 1989Za obstoječe izpuste se uporablja začasna mejna vrednost 0,1 miligrama živega srebra na liter odpadne vode Za obstoječe izpuste se uporablja začasna mejna vrednost 0,2 grama živega srebra na tono proizvodne zmogljivosti vinilklorida 1. julij 19861.2 Pri drugih proizvodnih postopkih 0,05 miligrama živega srebra na liter odpadne vode 5 gramov živega srebra na kilogram obdelanega živega srebra 1. julij 1989 1, 2, 3, 4Za obstoječe izpuste se uporablja začasna mejna vrednost 0,1 miligrama živega srebra na liter odpadne vode Za obstoječe izpuste se uporablja začasna mejna vrednost 10 gramov živega srebra na kilogram obdelanega 1. julij 19862. Proizvodnja živosrebrovih katalizatorjev, uporabnih v proizvodnji vinilklorida 0,05 miligrama živega srebra na liter odpadne vode 0,7 grama živega srebra na kilogram obdelanega živega srebra 1. julij 1989Za obstoječe izpuste se uporablja začasna mejna vrednost 0,1 miligrama živega srebra na liter odpadne vode Za obstoječe izpuste se uporablja začasna mejna vrednost 1,4 grama živega srebra na kilogram obdelanega živega srebra 1. julij 1986Snov ali skupina snovi Izvor Mejna vrednost, izražena kot maksimalna koncentracija snovi Mejna vrednost, izražena kot emisijski faktor Časovni rok za obstoječe izpuste Opombe1 2 3 4 5 6Živo srebro (nadalj.) 3. Proizvodnja organskih in anorganskih živosrebrovih spojin (razen proizvodov, urejenih s točko 2) 0,05 miligrama živega srebra na liter odpadne vode 0,05 grama živega srebra na kilogram obdelanega živega srebra 1. julij 1989Za obstoječe izpuste se uporablja začasna mejna vrednost 0,1 miligrama živega srebra na liter odpadne vode Za obstoječe izpuste se uporablja začasna mejna vrednost 0,1 grama živega srebra na kilogram živega srebra 1. julij 19864. Proizvodnja primarnih baterij, ki vsebujejo živo srebro 0,05 miligrama živega srebra na liter odpadne vode 0,03 grama živega srebra na kilogram obdelanega živega srebra 1. julij 1989 1, 2, 3, 4Za obstoječe izpuste se uporablja začasna mejna vrednost 0,1 miligrama živega srebra na liter odpadne vode Za obstoječe izpuste se uporablja začasna mejna vrednost 0,05 grama živega srebra na kilogram obdelanega živega srebra 1. julij 19865. Proizvodnja neželeznih kovin 1, 2, 3, 4, 55.1 Naprave za regeneracijo živega srebra 0,05 miligrama živega srebra na liter odpadne vode 1. julij 1989Za obstoječe izpuste se uporablja začasna mejna vrednost 0,1 miligrama na liter odpadne vode 1. julij 19865.2 Pridobivanje in rafinacija neželeznih kovin 0,05 miligrama živega srebra na liter odpadne vode 1. julij 1989Za obstoječe izpuste se uporablja začasna mejna vrednost 0,1 miligrama živega srebra na liter odpadne vode 1. julij 19866. Objekti za obdelavo strupenih odpadkov, ki vsebujejo živo srebro 0,05 miligrama živega srebra na liter odpadne vode 1. julij 1989 1, 2, 3, 4Za obstoječe izpuste se uporablja začasna mejna vrednost 0,1 miligrama živega srebra na liter odpadne vode 1. julij 19861 Mejne vrednosti, podane v tabeli, pomenijo povprečno mesečno koncentracijo oziroma povprečno mesečno obremenitev.Količine odvedenega živega srebra so izražene kot količina živega srebra, ki ga je obdelal dani industrijski obrat v istem obdobju ali kot inštalirana zmogljivosti obrata za proizvodnjo vinilklorida.2 Mejne vrednosti, izražene v koncentraciji, so podane v tabeli zgoraj za industrijske panoge 1 do 4 in načeloma ne smejo biti presežene. Mejne vrednosti, izražene kot maksimalne koncentracije, nikakor ne smejo biti večje kot razmerje med mejno vrednostjo, izraženo kot maksimalna odvedena količina, to je mejno vrednostjo emisijskega faktorja, in količino vode, potrebne za obdelavo kilograma živega srebra ali za tono proizvodnje zmogljivosti vinilklorida.Ker pa je koncentracija živega srebra v odpadnih vodah odvisna od količine v proces vključene vode in ker je slednja za vsak posamezen proces in objekt drugačna, je treba vedno upoštevati mejne vrednosti emisijskih faktorjev, izraženih v količini odvedenega živega srebra v primerjavi s količino obdelanega živega srebra ali inštalirane zmogljivosti proizvodnje vinilklorida, podane v tabeli zgoraj.3 Mejne vrednosti, podane v tabeli zgoraj, se nanašajo na količino živega srebra, ki ga vsebuje nefiltriran vzorec. Uporabljajo se za skupno količino živega srebra (raztopljenega in neraztopljenega) v vseh odpadnih vodah, ki nastanejo ob proizvodnih procesih in se odvajajo iz lokacije proizvodnega obrata.Odpadne vode, ki vsebujejo živo srebro, se lahko obdelujejo zunaj območja proizvodnega obrata v objektu, ki je namenjen za odstranitev živega srebra. Vlade lahko dovolijo uporabo mejnih vrednosti na mestu, kjer se odpadne vode odvajajo iz tovrstnega obrata.4 Povprečne dnevne mejne vrednosti so enake podvojenim ustreznim povprečnim mesečnim mejnim vrednostim, ki so podane v tabeli.5 Mednarodna komisija bo na podlagi izkušenj, pridobljenih pri uporabi teh določb, predložila pogodbenicam predloge v zvezi z industrijo neželeznih kovin, katerih namen je določiti strožje mejne vrednosti z začetkom veljavnosti 10 let po sprejetju teh določb.Po potrebi Mednarodna komisija kasneje predlaga mejne vrednosti za druge industrijske panoge, kot so papirna industrija, jeklarska industrija in termoelektrarne na premog. Vlade bodo medtem v okviru svojih pristojnosti po členih 3 in 4 Konvencije določile emisijske standarde za živo srebro. Ti standardi morajo upoštevati najboljša razpoložljiva tehnična sredstva in ne smejo biti manj strogi od najbližje primerljive mejne vrednosti v Prilogi IV.V skladu s členi 14 do 19 Konvencije te določbe začnejo veljati, ko jih pogodbenice Konvencije soglasno sprejmejo.Pogodbenice notificirajo njihovo sprejetje vladi Švicarske konfederacije, ki potrdi prejem notifikacije.[1] Mnenje, podano 15. junija 1988 (še ni objavljeno v Uradnem listu).[2] UL C 105, 21.4.1987, str. 17.[3] UL L 240, 19.9.1977, str. 35.[4] UL L 74, 17.3.1984, str. 49.


title: Sklep Sveta z dne 22. januarja 2002 o podpisu in začasni uporabi Sporazuma med Evropsko skupnostjo in Laoško ljudsko demokratično republiko o trgovini s tekstilnimi izdelki, parafiranega v Bruslju dne 3. decembra 2001

text:
Pomembno pravno obvestilo

|

32003D0046

Uradni list L 016 , 22/01/2003 str. 0023 - 0057

		Sklep Svetaz dne 22. januarja 2002o podpisu in začasni uporabi Sporazuma med Evropsko skupnostjo in Laoško ljudsko demokratično republiko o trgovini s tekstilnimi izdelki, parafiranega v Bruslju dne 3. decembra 2001(2003/46/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 133 v povezavi s prvim stavkom prvega pododstavka člena 300(2) Pogodbe,ob upoštevanju predloga Komisije [1],ob upoštevanju naslednjega:(1) Komisija je v imenu Skupnosti s pogajanji uskladila Sporazum o trgovini s tekstilnimi izdelki z Laoško ljudsko demokratično republiko.(2) Sporazum je bil parafiran 3. decembra 2001.(3) Pod pogojem njegove morebitne poznejše sklenitve je treba Sporazum podpisati v imenu Skupnosti.(4) Primerno je, da se sporazum začasno uporablja od 1. januarja 2002 do dokončanja postopkov, potrebnih za njegovo uradno sklenitev, na podlagi vzajemnosti –SKLENIL:Člen 1Podpis Sporazuma med Evropsko skupnostjo in Laoško ljudsko demokratično republiko o trgovini s tekstilnimi izdelki se odobri v imenu Skupnosti, ob upoštevanju Sklepa Sveta glede sklenitve navedenega sporazuma.Besedilo sporazuma je priloženo k temu sklepu.Člen 2Predsednik Sveta je s tem pooblaščen, da imenuje osebe, pooblaščene za podpis Sporazuma v imenu Skupnosti ob upoštevanju njegove sklenitve.Člen 3Na podlagi vzajemnosti se Sporazum začasno uporablja od 1. januarja 2002 do dokončanja postopkov, potrebnih za njegovo sklenitev.V Bruslju, 22. januarja 2002Za SvetPredsednikR. De Rato y Figaredo[1] Predlog z dne 21. decembra 2000 (še ni objavljeno v Uradnem listu).--------------------------------------------------


title: Imenovanje člana Računskega sodišča - Jan Kinšt Sklep Evropskega parlamenta z dne 25. marca 2010 o predlaganju Jana Kinšta za člana Računskega sodišča (C7-0015/2010 – 2010/0803(NLE))

text:
               7.1.2011

               SL

               Uradni list Evropske unije

               CE 4/70

         Četrtek, 25. marca 2010Imenovanje člana Računskega sodišča - Jan Kinšt
   P7_TA(2010)0082
   Sklep Evropskega parlamenta z dne 25. marca 2010 o predlaganju Jana Kinšta za člana Računskega sodišča (C7-0015/2010 – 2010/0803(NLE))
   2011/C 4 E/21
   (Posvetovanje)

      Evropski parlament,
   ob upoštevanju člena 286(2) Pogodbe o delovanju Evropske unije (PDEU), v skladu s katerim se je Svet posvetoval s Parlamentom (C7-0015/2010),
   ob upoštevanju dejstva, da se je Odboru za proračunski nadzor na seji dne 16. marca 2010 predstavil kandidat, ki ga Svet predlaga za člana Računskega sodišča,
   ob upoštevanju člena 108 svojega Poslovnika,
   ob upoštevanju poročila Odbora za proračunski nadzor (A7-0044/2010),

               A.

               ker Jan Kinšt izpolnjuje pogoje, ki jih določa člen 286(1) PDEU,

               1.

               odobri predlog Sveta, da se Jana Kinšta imenuje za člana Računskega sodišča;

               2.

               naroči svojemu predsedniku, naj ta sklep posreduje Svetu in v vednost Računskemu sodišču, kot tudi drugim institucijam Evropske unije in revizorskim organom držav članic.


title: Sklep Komisije z dne 6. septembra 2000 o merilih za presojo nacionalnih načrtov v skladu s členom 6 Direktive Sveta 1999/13/ES (notificiran pod dokumentno številko K(2000) 2473)

text:
Pomembno pravno obvestilo

|

32000D0541

Uradni list L 230 , 12/09/2000 str. 0016 - 0019

		Sklep Komisijez dne 6. septembra 2000o merilih za presojo nacionalnih načrtov v skladu s členom 6 Direktive Sveta 1999/13/ES(notificiran pod dokumentno številko K(2000) 2473)(2000/541/ES)KOMISIJA EVROPSKIH SKUPNOSTI JE –ob upoštevanju Pogodbe o ustanovitvi Evropske skupnosti,ob upoštevanju Direktive Sveta 1999/13/ES z dne 11. marca 1999 o omejevanju emisij hlapnih organskih spojin zaradi uporabe organskih topil v nekaterih dejavnostih in obratih [1] in zlasti člena 6(5) Direktive,ob upoštevanju naslednjega:(1) Države članice lahko pripravijo in izvedejo nacionalne načrte za zmanjševanje emisij iz nekaterih dejavnosti in obratov, vključenih v Direktivo.(2) Merila za nacionalne načrte so pomembna za zagotovitev načela, da se z nacionalnim načrtom doseže zmanjšanje emisij, enakovredno tistemu, ki bi se doseglo z uporabo mejnih vrednosti emisij.(3) Komisija mora na podlagi teh meril odločiti, ali nacionalni načrti, ki jih je predložila država članica, zadostujejo ali ne.(4) Komisija bo o merilih obvestila svetovalni odbor, ustanovljen s členom 13 Direktive –SKLENE:Edini členZa ocenjevanje nacionalnih načrtov skladno s členom 6 Direktive 1999/13/ES se uporabljajo merila, določena v Prilogi k temu sklepu.V Bruslju, 6. septembra 2000Za KomisijoMargot WallströmČlanica Komisije[1] UL L 85, 29.3.1999, str. 1.--------------------------------------------------PRILOGAMerila za presojo nacionalnih načrtov v skladu s členom 6 Direktive 1999/13/ESA. MERILA, KI DOKAZUJEJO, DA DRŽAVA ČLANICA PODROBNO POZNA TRENUTNE EMISIJE1. Nacionalni načrt mora pokazati, da država članica podrobno pozna trenutne emisije.Minimalno sprejemljivi dokaziDržava članica mora predložiti pisno izjavo, ki: opredeli dejavnost ali dejavnosti, za katere se uporablja načrt; razvršča skladno z dokumentiranim sistemom; določi število obratov, na katere vpliva načrt; oceni skupne emisije iz obratov, na katere vpliva načrt; opredeli izvor vseh emisijskih faktorjev in statistik o dejavnostih, uporabljenih pri ocenjevanju emisij; ter opiše metode, uporabljene za izračun emisijskih faktorjev, na primer, metode uporabljene pri merjenju.B. MERILA ZA UPRAVIČEVANJE RAZVITJA NACIONALNEGA NAČRTA2. Z nacionalnim načrtom se mora upravičiti sprejem drugačnega pristopa k določbam člena 5(2) in (3) ter Priloge II.Minimalno sprejemljivi dokaziDržava članica mora predložiti pisno izjavo, v kateri razloži prednosti uporabe nacionalnega načrta pred uporabo določb člena 5(2) in (3) ter Priloge II.C. MERILA, KI DOKAZUJEJO ZDRUŽLJIVOST NACIONALNEGA NAČRTA Z VELJAVNO ZAKONODAJO EU, POLITIKO EU IN MEDNARODNIMI OBVEZNOSTMI3. Nacionalni načrt potrdi združljivost z direktivami, objavljenimi politikami EU, dvostranskimi pogodbami ter mednarodnimi pogodbami in sporazumi.Minimalno sprejemljivi dokaziDržava članica mora predložiti pisno izjavo z dokazi, da je upoštevala združljivost nacionalnega načrta z vso drugo ustrezno zakonodajo.D. PODROBNEJŠA MERILA, KI JIH JE TREBA UPOŠTEVATI, KO NACIONALNI NAČRT IZPOLNJUJE MERILA A, B IN CPredlagani minimalno sprejemljivi dokazi so podrobneje opisani za vsemi merili 4 do 26.Merila za dokazovanje skladnosti s posebnimi zahtevami člena 6 Direktive 1999/13/ES4. Nacionalni načrt se uporablja samo za obstoječe obrate (člen 6(1)).5. Nacionalni načrt se ne uporablja za dejavnosti 4 in 11 iz Priloge II(A) (člen 6(1)).6. Nacionalni načrt iz področja uporabe Direktive 1999/13/ES ne izključuje nobene dejavnosti, naštete v Prilogi I (člen 6(1)).7. Nacionalni načrt ne izključuje nobenega obstoječega obrata iz določb Direktive 96/61/ES (člen 6(1)).8. Nacionalni načrt vključuje seznam ukrepov, ki so se ali se bodo sprejeli, da se zagotovi izpolnitev cilja, določenega v členu 6(1) (člen 6(2)).9. Nacionalni načrt podrobno opiše predlagani mehanizem za spremljanje načrta (člen 6(2)).10. Nacionalni načrt določi zavezujoče začasne cilje, na podlagi katerih se lahko meri napredek v smeri ciljev, določenih v členu 6(1) (člen 6(2)).11. Nacionalni načrt opredeli dejavnost ali dejavnosti, na katere se načrt nanaša (člen 6(2)).12. Nacionalni načrt podrobno opisuje zmanjšanje emisij, ki se doseže s tistimi dejavnostmi, ki ustrezajo dejavnostim, s katerimi bi dosegli zmanjšanje, zaradi uporabe mejnih vrednosti emisij in/ali vrednosti ne zajetih emisij skladno s členom 5(2) in (3) ter Prilogo II (člen 6(2)).13. Nacionalni načrt navaja število obratov, na katere vpliva načrt, ter njihovo skupno emisijo in skupno emisijo vsake dejavnosti (člen 6(2)).14. Nacionalni načrt vsebuje opis instrumentov, s katerimi se bodo dosegale zahteve, dokaz, da se bodo ti instrumenti lahko uveljavljali, ter podrobnosti o načinih prikazovanja skladnosti z načrtom (člen 6(2)).Merila za dokazovanje skladnosti z drugimi ustreznimi določbami Direktive 1999/13/ES15. Nacionalni načrt opredeli potrebne ukrepe, ki so se ali se bodo sprejeli, da se zagotovi, da bodo obrati, na katere vpliva načrt, skladni s členom 5 (razen, kjer načrt to dopušča, odstavka 2 in/ali 3), členoma 8 in 9 ter vsemi zahtevami načrta najkasneje do 31. oktobra 2007 (člen 4(1)).16. Nacionalni načrt opredeli potrebne ukrepe, ki so se ali se bodo sprejeli, da se zagotovi, da se bodo obrati, na katere vpliva načrt, registrirali ali pridobili dovoljenje najkasneje do 31. oktobra 2007 (člen 4(2)).17. Nacionalni načrt opredeli potrebne ukrepe, ki so se ali se bodo sprejeli, da se zagotovi, da bodo obrati, na katere vpliva načrt, izpolnjevali zahteve za spremljanje emisij, določene v členu 8.18. Nacionalni načrt opredeli potrebne ukrepe, ki so se ali se bodo sprejeli, da se zagotovi, da bodo obrati, na katere vpliva načrt, izkazovali skladnost z mejnimi vrednostmi emisij in/ali vrednostmi ne zajetih emisij, določenimi v nacionalnem načrtu skladno s členom 9.19. Nacionalni načrt opredeli potrebne ukrepe, ki so se ali se bodo sprejeli, da se zagotovi, da bodo obrati, na katere vpliva načrt, skladni s členom 10, če se ugotovi, da so se zahteve direktive ali načrta kršile.20. Nacionalni načrt opiše, kako poročila, ki jih Komisiji pošljejo države članice skladno s členom 11, vključujejo dovolj reprezentativne podatke, da se dokaže, da so zahteve iz člena 6 izpolnjene (člen 11(2)).21. Nacionalni načrt opiše potrebne ukrepe, ki so se ali se bodo sprejeli, da se zagotovi dostop javnosti do informacij, ki se nanašajo na obrate, na katere vpliva načrt skladno s členom 12.Merila za dokazovanje, da načrt povzroči enakovredno zmanjšanje letnih emisij22. Nacionalni načrt oceni trenutne letne emisije iz obratov, na katere vpliva načrt.23. Nacionalni načrt oceni zmanjšanje letnih emisij iz obratov, na katere vpliva načrt, ki bi se doseglo z uporabo mejnih vrednosti emisij odpadnih plinov in/ali vrednosti ne zajetih emisij skladno s členom 5(2) in (3) ter Prilogo II.24. Nacionalni načrt oceni zmanjšanje letnih emisij iz obratov, na katere vpliva načrt, ki se bo doseglo z izvedbo načrta.25. Nacionalni načrt dokazuje, da je zmanjšanje po merilu 24 vsaj tolikšno, kot zmanjšanje po merilu 23.Merila za validiranje načinov, s katerimi se bo dokazovala skladnost z načrtom po merilu 14 in členu 6(2)26. Nacionalni načrt prikaže, da so načini, s katerimi se bo dokazovala skladnost z načrtom, dovolj močni, da tretji osebi omogočijo preverjanje skladnosti.Minimalni sprejemljivi dokazi za merila 4 do 26Obstajajo štiri glavna področja, za katera je potrebno zagotoviti dokaze.(i) Država članica mora predložiti seznam določenih obratov, ki jih vključuje načrt, razčlenjen najmanj do ravni dejavnosti (kot določa Priloga II(A) in po možnosti do ravni Corinair/EMEP SNAP, raven 2).(ii) Država članica mora predložiti podrobnosti o tem, kako bo nacionalni načrt izvajal njen pristojni organ, vključno z:- opredelitvijo pristojnega organa,- kako bo pristojni organ določil in spremljal roke,- kako bodo pristojni organi vodili evidenco o vsakem obratu, vključenem v nacionalni načrt,- kako bo na ravni obrata ta evidenca vsebovala podrobnosti o vključenih dejavnostih; sprejetih ukrepih; ure obratovanja opreme; mejnih vrednostih emisij in/ali vrednostih ne zajetih emisij in/ali zavezujočih vmesnih ciljih, ki jih je treba dosegati; načinih spremljanja/dokazovanja skladnosti z mejnimi vrednostmi emisij in vrednostmi ne zajetih emisij,- metodami za spremljanje emisij, poročanje in dokazovanje skladnosti z načrtom. Država članica mora uporabiti bodisi pristop z uporabo masne bilance, skladno s Prilogo III, bodisi postopke meritev masne koncentracije in volumskega pretoka, skladnih s priznanimi mednarodnimi ali evropskimi standardi. Če država članica predlaga nadomestne načine dokazovanja, mora nacionalni načrt zagotoviti dokaze primerljive strogosti.(iii) Država članica mora predložiti evidenco emisij za vse obrate, na katere vpliva nacionalni načrt. Država članica zagotovi dokaze v obliki reprezentativnih podatkov in dokumentiranih metodologij, da se omogoči neodvisno preverjanje sporočenih emisij. Ta evidenca emisij mora biti primerna za dokazovanje enakovrednosti z Direktivo, država članica pa zagotovi reprezentativne izračune zmanjšanja sporočenih letnih emisij po merilih 23 in 24, da se omogoči neodvisno preverjanje metodologij izračunavanja.(iv) Država članica mora opisati, kako bodo nacionalni načrt, njegovi cilji in napredek posameznih obratov k tem ciljem dostopni javnosti. Obstajajo lahko primeri, ko se kakšna informacija šteje za zaupno in je zato nedostopna javnosti. Primeri vključujejo:- identiteto obratov vojaškega značaja,- podrobnosti o nekaterih obratih, kadar so kazalci obsega proizvodnje lahko komercialno občutljivi, kot na primer vnos topil, obratovalni čas in stopnje pretoka.--------------------------------------------------


title: Sklep Sveta (EU) 2016/784 z dne 12. maja 2016 o stališču, ki se zavzame v imenu Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 04 03 01 03)

text:
                  20.5.2016

                  SL

                  Uradni list Evropske unije

                  L 131/70

            SKLEP SVETA (EU) 2016/784
      z dne 12. maja 2016
      o stališču, ki se zavzame v imenu Evropske unije v Skupnem odboru EGP glede spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode (proračunska vrstica 04 03 01 03)
      SVET EVROPSKE UNIJE JE –
      ob upoštevanju Pogodbe o delovanju Evropske unije in zlasti členov 46 in 48 v povezavi s členom 218(9) Pogodbe,
      ob upoštevanju Uredbe Sveta (ES) št. 2894/94 z dne 28. novembra 1994 o pravilih za izvajanje Sporazuma o Evropskem gospodarskem prostoru (1) in zlasti člena 1(3) Uredbe,
      ob upoštevanju predloga Evropske komisije,
      ob upoštevanju naslednjega:

                  (1)

                  Sporazum o Evropskem gospodarskem prostoru (2) (v nadaljnjem besedilu: Sporazum EGP) je začel veljati 1. januarja 1994.

                  (2)

                  V skladu s členom 98 Sporazuma EGP se lahko Skupni odbor EGP med drugim odloči spremeniti Protokol 31 k Sporazumu EGP (v nadaljnjem besedilu: Protokol 31).

                  (3)

                  Protokol 31 vsebuje posebne določbe o sodelovanju na posebnih področjih, za katera ne veljajo štiri temeljne svobode.

                  (4)

                  Sodelovanje pogodbenic Sporazuma EGP je primerno nadaljevati, da se vključi sodelovanje v zvezi s prostim pretokom delavcev, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                  (5)

                  Zato bi bilo treba Protokol 31 spremeniti, da se omogoči nadaljevanje tega razširjenega sodelovanja po 31. decembru 2015.

                  (6)

                  Stališče Unije v Skupnem odboru EGP bi moralo zato temeljiti na priloženem osnutku sklepa –

            SPREJEL NASLEDNJI SKLEP:
      Člen 1
      Stališče, ki se zavzame v imenu Unije v Skupnem odboru EGP glede predlagane spremembe Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode, temelji na osnutku sklepa Skupnega odbora EGP, priloženega k temu sklepu.
      Člen 2
      Ta sklep začne veljati na dan sprejetja.

         V Bruslju, 12. maja 2016

               Za Svet

               Predsednica

            F. MOGHERINI

         (1)  UL L 305, 30.11.1994, str. 6.

         (2)  UL L 1, 3.1.1994, str. 3.

         OSNUTEK
         SKLEP SKUPNEGA ODBORA EGP št. …/2016
         o spremembi Protokola 31 k Sporazumu EGP o sodelovanju na posebnih področjih, za katera ne veljajo štiri temeljne svobode
         SKUPNI ODBOR EGP JE –
         ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) ter zlasti členov 86 in 98 Sporazuma EGP,
         ob upoštevanju naslednjega:

                     (1)

                     Sodelovanje pogodbenic Sporazuma EGP je primerno razširiti na sodelovanje v zvezi s prostim pretokom delavcev, uskladitvijo sistemov socialne varnosti in ukrepi, ki se nanašajo na migrante, vključno z migranti iz tretjih držav.

                     (2)

                     Protokol 31 k Sporazumu EGP bi bilo zato treba spremeniti, da se omogoči začetek tega razširjenega sodelovanja z učinkom od 1. januarja 2016 –

               SPREJEL NASLEDNJI SKLEP:
         Člen 1
         V odstavkih 5 in 13 člena 5 Protokola 31 k Sporazumu EGP se besedilo „in 2015“ nadomesti z „2015 in 2016“.
         Člen 2
         Ta sklep začne veljati dan po predložitvi zadnjega uradnega obvestila v skladu s členom 103(1) Sporazuma EGP (*).
         Uporablja se od 1. januarja 2016.
         Člen 3
         Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.

            V Bruslju,

                  Za Skupni odbor EGP

                  Predsednik

                  Sekretarja

                  Skupnega odbora EGP

            (*)  [Navedena ni nobena ustavna zahteva.] [Navedene so ustavne zahteve.]


title: Sklep Evropskega parlamenta (EU) 2015/1640 z dne 29. aprila 2015 o zaključnem računu Evropskega centra za razvoj poklicnega usposabljanja za proračunsko leto 2013

text:
               30.9.2015

               SL

               Uradni list Evropske unije

               L 255/181

      SKLEP EVROPSKEGA PARLAMENTA (EU) 2015/1640
      z dne 29. aprila 2015
      o zaključnem računu Evropskega centra za razvoj poklicnega usposabljanja za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega centra za razvoj poklicnega usposabljanja za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega centra za razvoj poklicnega usposabljanja za proračunsko leto 2013 z odgovorom centra (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice centru glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe Sveta (EGS) št. 337/75 z dne 10. februarja 1975 o ustanovitvi Evropskega centra za razvoj poklicnega usposabljanja (5), zlasti člena 12a,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor in mnenja Odbora za zaposlovanje in socialne zadeve (A8-0079/2015),

         1.

            ugotavlja, da so podatki iz končnega zaključnega računa Evropskega centra za razvoj poklicnega usposabljanja takšni kot v prilogi k poročilu Računskega sodišča;

         2.

            odobri zaključni račun Evropskega centra za razvoj poklicnega usposabljanja za proračunsko leto 2013;

         3.

            naroči svojemu predsedniku, naj ta sklep posreduje direktorju Evropskega centra za razvoj poklicnega usposabljanja, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 42.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 39, 13.2.1975, str. 1.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Evropskega parlamenta (EU) 2015/1659 z dne 29. aprila 2015 o razrešnici glede izvrševanja proračuna Evropskega inštituta za enakost spolov za proračunsko leto 2013

text:
               30.9.2015

               SL

               Uradni list Evropske unije

               L 255/249

      SKLEP EVROPSKEGA PARLAMENTA (EU) 2015/1659
      z dne 29. aprila 2015
      o razrešnici glede izvrševanja proračuna Evropskega inštituta za enakost spolov za proračunsko leto 2013
      EVROPSKI PARLAMENT,

                  —

                  ob upoštevanju končnega zaključnega računa Evropskega inštituta za enakost spolov za proračunsko leto 2013,

                  —

                  ob upoštevanju poročila Računskega sodišča o zaključnem računu Evropskega inštituta za enakost spolov za proračunsko leto 2013 z odgovorom inštituta (1),

                  —

                  ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2013 v skladu s členom 287 Pogodbe o delovanju Evropske unije pripravilo Računsko sodišče,

                  —

                  ob upoštevanju priporočila Sveta z dne 17. februarja 2015 o podelitvi razrešnice inštitutu glede izvrševanja proračuna za proračunsko leto 2013 (05304/2015 – C8-0054/2015),

                  —

                  ob upoštevanju člena 319 Pogodbe o delovanju Evropske unije,

                  —

                  ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3),

                  —

                  ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (4), zlasti člena 208,

                  —

                  ob upoštevanju Uredbe (ES) št. 1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov (5), zlasti člena 15,

                  —

                  ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (6),

                  —

                  ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (7), zlasti člena 108,

                  —

                  ob upoštevanju člena 94 in Priloge V Poslovnika,

                  —

                  ob upoštevanju poročila Odbora za proračunski nadzor ter mnenja Odbora za pravice žensk in enakost spolov (A8-0098/2015),

         1.

            podeli razrešnico direktorici Evropskega inštituta za enakost spolov glede izvrševanja proračuna inštituta za proračunsko leto 2013;

         2.

            navaja svoje pripombe v spodnji resoluciji;

         3.

            naroči svojemu predsedniku, naj ta sklep in resolucijo, ki je del sklepa, posreduje direktorici Evropskega inštituta za enakost spolov, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

               Predsednik

            Martin SCHULZ

               Generalni sekretar

            Klaus WELLE

         (1)  UL C 442, 10.12.2014, str. 167.

         (2)  Glej opombo 1.

         (3)  UL L 248, 16.9.2002, str. 1.

         (4)  UL L 298, 26.10.2012, str. 1.

         (5)  UL L 403, 30.12.2006, str. 9.

         (6)  UL L 357, 31.12.2002, str. 72.

         (7)  UL L 328, 7.12.2013, str. 42.


title: Sklep Sveta (EU) 2017/1789 z dne 25. septembra 2017 o razveljavitvi Odločbe 2009/415/ES o obstoju čezmernega primanjkljaja v Grčiji

text:
               4.10.2017

               SL

               Uradni list Evropske unije

               L 256/5

         SKLEP SVETA (EU) 2017/1789
   z dne 25. septembra 2017
   o razveljavitvi Odločbe 2009/415/ES o obstoju čezmernega primanjkljaja v Grčiji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 126(12) Pogodbe,
   ob upoštevanju priporočila Evropske komisije,
   ob upoštevanju naslednjega:

               (1)

               Svet je v skladu s členom 104(6) Pogodbe o ustanovitvi Evropske skupnosti (PES) 27. aprila 2009 na podlagi priporočila Komisije z Odločbo Sveta 2009/415/ES (1) sklenil, da v Grčiji obstaja čezmerni primanjkljaj. Svet je opozoril, da je primanjkljaj sektorja država leta 2007 dosegel 3,5 % BDP, kar je nad referenčno vrednostjo 3 % BDP iz Pogodbe, v letu 2008 pa je bil ocenjen na 3,6 % BDP (brez upoštevanja enkratnih ukrepov ali 3,4 % BDP z upoštevanjem enkratnih ukrepov). Za leto 2009 naj bi primanjkljaj sektorja država dosegel 4,4 % BDP (ali 3,7 % z upoštevanjem enkratnih prihodkov). Bruto dolg sektorja država je v letu 2007 znašal 94,8 % BDP, v letu 2008 pa 94,6 % BDP, kar je občutno nad referenčno vrednostjo 60 % BDP iz Pogodbe. Glede na vmesno napoved Komisije iz januarja 2009 naj bi se delež dolga sektorja država kot odstotek BDP še povečal, in sicer na 96,3 % BDP v letu 2009 in 98,5 % BDP v letu 2010.

               (2)

               Svet je 27. aprila 2009 v skladu s členom 104(7) PES in členom 3(4) Uredbe Sveta (ES) št. 1467/97 (2) na podlagi priporočila Komisije Grčiji izdal priporočilo, naj najpozneje do leta 2010 ustrezno zmanjša čezmerni primanjkljaj, tako da zniža javnofinančni primanjkljaj pod 3 % BDP na verodostojen in trajnosten način. V ta namen je Svet določil, naj grška vlada do 27. oktobra 2009 sprejme učinkovite ukrepe.

               (3)

               Svet je 30. novembra 2009 v skladu s členom 126(8) Pogodbe o delovanju Evropske unije (PDEU) sklenil, da Grčija ni sprejela učinkovitih ukrepov; posledično je Svet 16. februarja 2010 na priporočilo Komisije Grčijo v skladu s členom 126(9) PDEU pozval, naj sprejme ukrepe za ustrezno zmanjšanje čezmernega primanjkljaja najpozneje do leta 2012. Svet je določil tudi rok za sprejetje učinkovitih ukrepov, in sicer 15. maj 2010.

               (4)

               Zaradi zelo resnega poslabšanja finančnega položaja grške vlade so se države članice, katerih valuta je euro, leta 2010 na prošnjo Grčije odločile, da ji zagotovijo pomoč za stabilnost, da bi zaščitile finančno stabilnost celotnega euroobmočja, v povezavi z večstransko pomočjo, ki jo zagotavlja Mednarodni denarni sklad. Od marca 2012 se pomoč držav članic euroobmočja izvaja v obliki posojila iz evropskega instrumenta za finančno stabilnost.

               (5)

               Svet je 10. maja 2010 na podlagi člena 126(9) in člena 136 PDEU sprejel Sklep 2010/320/EU (3), ki je bil naslovljen na Grčijo, za okrepitev in poglobitev fiskalnega nadzora ter pozval Grčijo, naj sprejme ukrepe za zmanjšanje primanjkljaja, ki so potrebni za ustrezno zmanjšanje čezmernega primanjkljaja najpozneje do leta 2014.

               (6)

               Sklep 2010/320/EU je bil večkrat bistveno spremenjen. 12. julija 2011 je bil prenovljen s Sklepom Sveta 2011/734/EU (4). Pozneje je bil Sklep 2011/734/EU med 8. novembrom 2011 in decembrom 2012 večkrat znatno spremenjen (5).

               (7)

               Grčija je 8. julija 2015 zaprosila za finančno pomoč iz Evropskega mehanizma za stabilnost (EMS) v obliki triletnega posojila, 12. julija 2015 pa je bil dosežen načelni dogovor o zagotovitvi posojila Grčiji v višini do 86 000 milijonov EUR.

               (8)

               V skladu z Uredbo (EU) št. 472/2013 Evropskega parlamenta in Sveta (6), ter zlasti členom 7 navedene uredbe, mora država članica, ki zaprosi za finančno pomoč iz EMS, pripraviti program za makroekonomsko prilagoditev (v nadaljnjem besedilu: program), ki ga odobri Svet. Tak program bi moral zagotoviti sprejetje svežnja reform, ki so potrebne za izboljšanje vzdržnosti javnih financ in regulativnega okolja.

               (9)

               Program, ki ga je pripravila Grčija, je bil odobren z Izvedbenim sklepom Sveta (EU) 2015/1411 (7). Komisija, ki je delovala v imenu EMS, in grški organi so 19. avgusta 2015 podpisali Memorandum o soglasju o posebnih pogojih gospodarske politike.

               (10)

               Svet je 19. avgusta 2015 na podlagi člena 126(9) PDEU in priporočila Komisije sprejel Sklep (EU) 2015/1410 (8), naslovljen na Grčijo, v katerem jo je pozval, naj sprejme ukrepe za zmanjšanje primanjkljaja, ki so potrebni za ustrezno zmanjšanje čezmernega primanjkljaja najpozneje do leta 2017.

               (11)

               V skladu s členom 10(2)(a) Uredbe (EU) št. 472/2013 je bila Grčija opravičena ločene predložitve poročil v okviru postopka v zvezi s čezmernim primanjkljajem in je poročala v okviru programa.

               (12)

               Grčija je junija 2016 uspešno zaključila prvi pregled programa. Euroskupina je 15. junija 2017 pozdravila izvedbo predhodno dogovorjenih ukrepov za drugi pregled v Grčiji, kar je utrlo pot zaključku tega pregleda. Euroskupina je na sejah 24. maja 2016 in 15. junija 2017 pojasnila ukrepe, ki bodo po uspešnem zaključku programa po potrebi sprejeti za zagotovitev vzdržnosti grškega dolga.

               (13)

               V skladu s členom 4 Protokola št. 12 o postopku v zvezi s čezmernim primanjkljajem, ki je priloga k Pogodbi o Evropski uniji in PDEU, Komisija zagotovi podatke za izvajanje postopka. Države članice morajo v okviru uporabe tega protokola v skladu s členom 3 Uredbe Sveta (ES) št. 479/2009 (9) dvakrat na leto sporočiti podatke o javnofinančnih primanjkljajih in dolgu ter drugih povezanih spremenljivkah, in sicer pred 1. aprilom in 1. oktobrom.

               (14)

               Svet na podlagi sporočenih podatkov sprejme sklep o razveljavitvi odločbe o obstoju čezmernega primanjkljaja. Poleg tega se odločba o obstoju čezmernega primanjkljaja razveljavi le, če primanjkljaj po napovedih Komisije v obdobju, ki ga zajema napoved, ne bo presegel referenčne vrednosti 3 % BDP iz Pogodbe (10).

               (15)

               Na podlagi podatkov, ki jih je predložila Komisija (Eurostat) v skladu s členom 14 Uredbe (ES) št. 479/2009 po uradnem obvestilu, ki ga je Grčija poslala aprila 2017, prvega pregleda programa in pomladanske napovedi Komisije iz leta 2017 je ugotovljeno naslednje:

                           —

                           Saldo sektorja država se je od leta 2009, ko je bil primanjkljaj pri 15,1 % BDP najvišji, enakomerno izboljševal, pri čemer se je primanjkljaj v letu 2015 znižal na 5,9 % (3,2 % BDP brez neto učinka vladnih ukrepov za podporo finančnemu sektorju, kakor je poročal Eurostat), v letu 2016 pa se je prevesil v presežek v višini 0,7 % BDP (11). Zmanjšanje primanjkljaja je v približno enakem obsegu temeljilo na omejevanju odhodkov in konsolidaciji prihodkov države.

                           —

                           Komisija ob upoštevanju fiskalnega svežnja, sprejetega v okviru prvega pregleda, ki naj bi v letu 2018 prinesel 3 % BDP, in ukrepov, dogovorjenih v okviru drugega pregleda, namenjenih delni izravnavi proračunskih posledic uvedbe sistema socialno-solidarnostnega dohodka, v pomladanski napovedi iz leta 2017 napoveduje primanjkljaj v višini 1,2 % BDP v letu 2017 in ob predpostavki nespremenjene politike presežek v višini 0,6 % BDP v letu 2018. Ukrepi, opisani v srednjeročni fiskalni strategiji za obdobje 2018–2021, ki so jih grški organi sprejeli maja 2017 po presečnem datumu za pomladansko napoved Komisije iz leta 2017, naj bi po pričakovanjih izboljšali fiskalni rezultat, napovedan za leto 2018 in srednjeročno obdobje. Tako naj bi primanjkljaj v obdobju, ki ga zajema napoved, ostal pod referenčno vrednostjo 3 % BDP iz Pogodbe.

                           —

                           Zaradi velikih proračunskih primanjkljajev, padajočega nominalnega BDP in finančne podpore bančnemu sektorju ter kljub velikemu prestrukturiranju grškega dolga v letu 2012 se je dolg sektorja država kot odstotek BDP povečal s 109,4 % v letu 2008 (12) na 179,0 % v letu 2016. Zlasti se je delež grškega javnega dolga v BDP povečal s 177,4 % v letu 2015 na 179,0 % v letu 2016, ker je bil proračunski presežek v letu 2016 delno uporabljen za oblikovanje potrebnih denarnih rezerv. Povečanje je bilo povezano tudi z dodatno pozitivno prilagoditvijo stanj in tokov zaradi obračuna zaostalih plačil, ki v skladu s statističnimi pravili niso bila zabeležena v dolgu sektorja država. Delež javnega dolga v BDP naj bi ostal v letu 2017, ko se bo nadaljeval program obračunavanja zaostalih plačil, razmeroma stabilen, v letu 2018 pa naj bi se po pričakovanjih zmanjšal na 174,6 % BDP zaradi proračunskega presežka in ugodnih cikličnih pogojev.

               (16)

               Potem ko je Komisija (Eurostat) aprila 2017 objavila fiskalni rezultat Grčije za leto 2016, in na podlagi pomladanske napovedi Komisije iz leta 2017, Grčija izpolnjuje pogoje za to, da Svet razveljavi svojo odločbo o obstoju čezmernega primanjkljaja v Grčiji. Poleg tega je o različnih elementih, vključno s srednjeročno fiskalno usmeritvijo, ki so pomembni za priporočilo Komisije Svetu, naj razveljavi svojo odločbo o obstoju čezmernega primanjkljaja v Grčiji, razpravljala tudi Euroskupina na seji 15. junija 2017.

               (17)

               Za Grčijo od leta 2017, to je od leta po ustreznem zmanjšanju čezmernega primanjkljaja, velja preventivni del Pakta za stabilnost in rast, spremljanje v okviru programa pa se bo še izvajalo do sredine leta 2018. Nato bi morala Grčija z ustrezno hitrostjo napredovati pri doseganju svojega srednjeročnega proračunskega cilja, vključno s spoštovanjem referenčne vrednosti za odhodke, ter izpolnjevati merilo glede dolga v skladu s členom 2(1a) Uredbe (ES) št. 1467/97.

               (18)

               V skladu s členom 126(12) PDEU se odločitev Sveta o obstoju čezmernega primanjkljaja razveljavi, če se je čezmerni primanjkljaj v zadevni državi članici po mnenju Sveta ustrezno zmanjšal.

               (19)

               Po mnenju Sveta se je čezmerni primanjkljaj v Grčiji ustrezno zmanjšal, zato bi bilo treba Odločbo 2009/415/ES razveljaviti –

         SPREJEL NASLEDNJI SKLEP:
   Člen 1
   Iz celovite ocene sledi, da se je čezmerni primanjkljaj v Grčiji ustrezno zmanjšal.
   Člen 2
   Odločba 2009/415/ES se razveljavi.
   Člen 3
   Ta sklep je naslovljen na Helensko republiko.

      V Bruslju, 25. septembra 2017

            Za Svet

            Predsednik

         M. MAASIKAS

      (1)  Odločba Sveta 2009/415/ES z dne 27. aprila 2009 o obstoju čezmernega primanjkljaja v Grčiji (UL L 135, 30.5.2009, str. 21).

      (2)  Uredba Sveta (ES) št. 1467/97 z dne 7. julija 1997 o pospešitvi in razjasnitvi izvajanja postopka v zvezi s čezmernim primanjkljajem (UL L 209, 2.8.1997, str. 6).

      (3)  Sklep Sveta 2010/320/EU z dne 10. maja 2010 naslovljen na Grčijo za okrepitev in poglobitev fiskalnega nadzora ter poziv Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (UL L 145, 11.6.2010, str. 6).

      (4)  Sklep Sveta 2011/734/EU z dne 12. julija 2011 naslovljen na Grčijo za okrepitev in poglobitev fiskalnega nadzora ter poziv Grčiji, da sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (UL L 296, 15.11.2011, str. 38).

      (5)  Sklep Sveta 2011/791/EU z dne 8. novembra 2011 o spremembah Sklepa 2011/734/EU, naslovljenega na Grčijo zaradi okrepitve in poglobitve fiskalnega nadzora ter poziva Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (UL L 320, 3.12.2011, str. 28), Sklep Sveta 2012/211/EU z dne 13. marca 2012 o spremembi Sklepa 2011/734/EU, naslovljenega na Grčijo za okrepitev in poglobitev fiskalnega nadzora ter poziv Grčiji, da sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (UL L 113, 25.4.2012, str. 8), Sklep Sveta 2013/6/EU z dne 4. decembra 2012 o spremembi Sklepa 2011/734/EU, naslovljenega na Grčijo za okrepitev in poglobitev fiskalnega nadzora ter poziva Grčiji, da sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (UL L 4, 9.1.2013, str. 40).

      (6)  Uredba (EU) št. 472/2013 Evropskega parlamenta in Sveta z dne 21. maja 2013 o okrepitvi gospodarskega in proračunskega nadzora v državah članicah euroobmočja, ki so jih prizadele ali jim grozijo resne težave v zvezi z njihovo finančno stabilnostjo (UL L 140, 27.5.2013, str. 1).

      (7)  Izvedbeni sklep Sveta (EU) 2015/1411 z dne 19. avgusta 2015 o odobritvi programa za makroekonomsko prilagoditev za Grčijo (UL L 219, 20.8.2015, str. 12). Izvedbeni sklep (EU) 2015/1411 je bil ponovno objavljen v vseh uradnih jezikih v UL L 91, 7.4.2016, str. 27.

      (8)  Sklep Sveta (EU) 2015/1410 z dne 19. avgusta 2015 o pozivu Grčiji, naj sprejme ukrepe za zmanjšanje primanjkljaja, ki so potrebni za odpravo čezmernega primanjkljaja (UL L 219, 20.8.2015, str. 8). Sklep (EU) 2015/1410 je bil ponovno objavljen v vseh uradnih jezikih v UL L 91, 7.4.2016, str. 18.

      (9)  Uredba Sveta (ES) št. 479/2009 z dne 25. maja 2009 o uporabi Protokola o postopku v zvezi s čezmernim primanjkljajem, ki je priloga k Pogodbi o ustanovitvi Evropske skupnosti (UL L 145, 10.6.2009, str. 1).

      (10)  V skladu z dokumentom „Podroben opis izvajanja Pakta za stabilnost in rast ter smernice o obliki in vsebini programov za stabilnost in konvergenčnih programov“, o katerem se je 15. maja 2017 dogovoril Ekonomsko-finančni odbor. Glej: http://data.consilium.europa.eu/doc/document/ST-9344-2017-INIT/en/pdf.

      (11)  Na podlagi podatkov, ki jih je predložil Eurostat, je primarni saldo sektorja država v letu 2016 dosegel 3,9 % BDP. Glede na opredelitev, določeno v programu, je primarni saldo znašal 4,2 % BDP. Opredelitev, določena v programu, ne zajema enkratnega stroška dokapitalizacije bank, odhodkov, povezanih z migracijami brez prenosov sredstev Unije, prenosov sredstev, povezanih z odločitvami držav članic euroobmočja v zvezi s prihodki nacionalnih centralnih bank euroobmočja (dobički, enakovredni SMP in ANFA) in dela prihodkov od privatizacije, zajema pa spremembo stanja neporavnanih neobdelanih vračil davka.

      (12)  Delež javnega dolga v BDP v letu 2008 je bil popravljen navzgor glede na prvotno objavljeno vrednost 94,6 % BDP zaradi statističnih revizij, ki so vplivale tako na dolg sektorja država kot na BDP.


title: Sklep Komisije z dne 30. aprila 1998 o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Uzbekistan na drugi strani sklenjenim v imenu Evropske skupnosti za premog in jeklo in Evropske skupnosti za atomsko energijo

text:
Pomembno pravno obvestilo

|

31998D0343

Uradni list L 153 , 27/05/1998 str. 0017 - 0017

		Sklep Komisijez dne 30. aprila 1998o Začasnem trgovinskem sporazumu med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani in Republiko Uzbekistan na drugi strani sklenjenim v imenu Evropske skupnosti za premog in jeklo in Evropske skupnosti za atomsko energijo(98/343/ESPJ, Euratom)KOMISIJA EVROPSKIH SKUPNOSTI JEob upoštevanju Pogodbe o ustanovitvi Evropske skupnosti za premog in jeklo, zlasti njenega odstavka 1 člena 95,ob upoštevanju Pogodbe o ustanovitvi Evropske skupnosti za atomsko energijo, zlasti njenega odstavka 2 člena 101,ker je, dokler ne začne veljati Sporazum o partnerstvu in sodelovanju, podpisan v Bruslju 21. junija 1996, treba sprejeti Začasni trgovinski sporazum, podpisan v Bruslju 14. novembra 1996 med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani;ker je sprejetje Začasnega trgovinskega sporazuma nujno za doseganje ciljev Skupnosti iz členov 2 in 3 Pogodbe o ustanovitvi Evropske skupnosti za premog in jeklo in ker Pogodba ne ueraj vseh primerov tega sklepa;po posvetovanju s Posvetovalnim odborom in po odobritvi Sveta z dne 26. januarja 1998,SKLENILA:Člen 1Začasni trgovinski sporazum med Evropsko skupnostjo, Evropsko skupnostjo za premog in jeklo in Evropsko skupnostjo za atomsko energijo na eni strani ter Republiko Uzbekistan na drugi strani, skupaj s Protokolom in izjavami se potrdi v imenu Evropske skupnosti za premog in jeklo in Evropske skupnosti za atomsko energijo.Besedila so priloga temu sklepu [1].Člen 2Predsednik Komisije v imenu Evropske skupnosti za premog in jeklo ter Evropske skupnosti za atomsko energijo opravi notifikacijo, predvideno v členu 32 Začasnega trgovinskega sporazuma.V Bruslju, 30. aprila 1998Za KomisijoHans Van Den BroekČlan Komisije[1] UL L 43, 14.2.1998, str. 2 in 12.--------------------------------------------------


title: Sklep Evropskega parlamenta (EU) 2017/1641 z dne 27. aprila 2017 o zaključnem računu Prevajalskega centra za organe Evropske unije za proračunsko leto 2015

text:
               29.9.2017

               SL

               Uradni list Evropske unije

               L 252/175

         SKLEP EVROPSKEGA PARLAMENTA (EU) 2017/1641
   z dne 27. aprila 2017
   o zaključnem računu Prevajalskega centra za organe Evropske unije za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Prevajalskega centra za organe Evropske unije za proračunsko leto 2015,

               —

               ob upoštevanju poročila Računskega sodišča o zaključnem računu Prevajalskega centra za organe Evropske unije za proračunsko leto 2015 z odgovorom centra (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice centru glede izvrševanja proračuna za proračunsko leto 2015 (05873/2017 – C8-0054/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe Sveta (ES) št. 2965/94 z dne 28. novembra 1994 o ustanovitvi Prevajalskega centra za organe Evropske unije (4), zlasti člena 14,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor (A8-0075/2017),

               1.

               odobri zaključni račun Prevajalskega centra za organe Evropske unije za proračunsko leto 2015;

               2.

               naroči svojemu predsedniku, naj ta sklep posreduje direktorici Prevajalskega centra za organe Evropske unije, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 27.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 314, 7.12.1994, str. 1.

      (5)  UL L 328, 7.12.2013, str. 42.


title: Sklep Evropskega parlamenta (EU) 2017/1677 z dne 27. aprila 2017 o zaključnem računu Evropskega organa za zavarovanja in poklicne pokojnine za proračunsko leto 2015

text:
               29.9.2017

               SL

               Uradni list Evropske unije

               L 252/242

         SKLEP EVROPSKEGA PARLAMENTA (EU) 2017/1677
   z dne 27. aprila 2017
   o zaključnem računu Evropskega organa za zavarovanja in poklicne pokojnine za proračunsko leto 2015
   EVROPSKI PARLAMENT,

               —

               ob upoštevanju končnega zaključnega računa Evropskega organa za zavarovanja in poklicne pokojnine za proračunsko leto 2015,

               —

               ob upoštevanju poročila Računskega sodišča o zaključnem računu Evropskega organa za zavarovanja in poklicne pokojnine za proračunsko leto 2015 z odgovori organa (1),

               —

               ob upoštevanju izjave o zanesljivosti (2) računovodskih izkazov ter zakonitosti in pravilnosti z njimi povezanih transakcij, ki jo je za proračunsko leto 2015 v skladu s členom 287 Pogodbe o delovanju Evropske unije pripravilo Računsko sodišče,

               —

               ob upoštevanju priporočila Sveta z dne 21. februarja 2017 o podelitvi razrešnice organu glede izvrševanja proračuna za proračunsko leto 2015 (05873/2017 – C8-0073/2017),

               —

               ob upoštevanju člena 319 Pogodbe o delovanju Evropske unije,

               —

               ob upoštevanju Uredbe (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, in razveljavitvi Uredbe Sveta (ES, Euratom) št. 1605/2002 (3), zlasti člena 208,

               —

               ob upoštevanju Uredbe (EU) št. 1094/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski organ za zavarovanja in poklicne pokojnine) in o spremembi Sklepa št. 716/2009/ES ter razveljavitvi Sklepa Komisije 2009/79/ES (4), zlasti člena 64,

               —

               ob upoštevanju Delegirane uredbe Komisije (EU) št. 1271/2013 z dne 30. septembra 2013 o okvirni finančni uredbi za organe iz člena 208 Uredbe (EU, Euratom) št. 966/2012 Evropskega parlamenta in Sveta (5), zlasti člena 108,

               —

               ob upoštevanju člena 94 in Priloge IV Poslovnika,

               —

               ob upoštevanju poročila Odbora za proračunski nadzor in mnenja Odbora za ekonomske in monetarne zadeve (A8-0101/2017),

               1.

               odobri zaključni račun Evropskega organa za zavarovanja in poklicne pokojnine za proračunsko leto 2015;

               2.

               naroči svojemu predsedniku, naj ta sklep posreduje izvršnemu direktorju Evropskega organa za zavarovanja in poklicne pokojnine, Svetu, Komisiji in Računskemu sodišču in poskrbi za objavo v Uradnem listu Evropske unije (serija L).

            Predsednik

         Antonio TAJANI

            Generalni sekretar

         Klaus WELLE

      (1)  UL C 449, 1.12.2016, str. 107.

      (2)  Glej opombo 1.

      (3)  UL L 298, 26.10.2012, str. 1.

      (4)  UL L 331, 15.12.2010, str. 48.

      (5)  UL L 328, 7.12.2013, str. 42.


title: Sklep Komisije z dne 19. decembra 2012 o spremembi Sklepa z dne 30. julija 2010 glede obdobja uporabe in sestave foruma na visoki ravni za izboljšanje delovanja verige preskrbe s hrano

text:
               21.12.2012

               SL

               Uradni list Evropske unije

               C 396/17

         SKLEP KOMISIJE
   z dne 19. decembra 2012
   o spremembi Sklepa z dne 30. julija 2010 glede obdobja uporabe in sestave foruma na visoki ravni za izboljšanje delovanja verige preskrbe s hrano
   2012/C 396/06
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Sklep Komisije z dne 30. julija 2010 o ustanovitvi foruma na visoki ravni za izboljšanje delovanja verige preskrbe s hrano (1) se uporablja do 31. decembra 2012.

               (2)

               Forum je prispeval h konkurenčnosti agroživilske verige v EU z izvajanjem priporočil skupine na visoki ravni za konkurenčnost agroživilske industrije in pobud, ki jih je Komisija predlagala v sporočilu z naslovom „Bolje delujoča veriga preskrbe s hrano v Evropi“ (2). Forum je priporočil, da se izvedejo tudi bolj usmerjeni ukrepi. Te pobude je treba nadaljevati. Zato bi bilo treba delo foruma na visoki ravni za izboljšanje delovanja verige preskrbe s hrano nadaljevati po 31. decembru 2012.

               (3)

               Članstvo v forumu bi bilo treba razširiti na nacionalne organe iz vseh držav članic, da se izboljša izmenjava dobre prakse in poveča doseg foruma. Zastopanje zasebnih organizacij bi bilo treba pregledati na podlagi javnega razpisa za zbiranje kandidatur, da se zagotovi uravnotežena zastopanost različnih zainteresiranih strani –

         SPREJELA NASLEDNJI SKLEP:
   Edini člen
   Sklep z dne 30. julija 2010 se spremeni:

               1.

               člen 4 se spremeni:

                           (a)

                           odstavek 1 se nadomesti z naslednjim:
                           „1.   Forum sestavlja največ 50 članov.“

                           (b)

                           odstavek 3 se nadomesti z naslednjim:
                           „3.   Organi držav članic imenujejo svojega predstavnika v pripravljalni skupini iz člena 5(2).
                           Druge člane iz organizacij s strokovnim znanjem na področjih iz členov 2 in 3, ki so se odzvale na javni razpis, imenuje generalni direktor Generalnega direktorata za podjetništvo in industrijo. Navedene organizacije imenujejo svoje predstavnike v forumu in pripravljalni skupini iz člena 5(2).
                           Komisija lahko zavrne predstavnika, ki ga predlaga organizacija, če meni, da je kandidatura neprimerna na podlagi utemeljenih razlogov, določenih ob oblikovanju skupine ali v poslovniku skupine. V takem primeru se zadevno organizacijo pozove, naj predlaga drugega predstavnika.“

               2.

               člen 7 se nadomesti z naslednjim:
               „Člen 7
               Uporaba
               Ta sklep se uporablja do 31. decembra 2014.“

      V Bruslju, 19. decembra 2012

            Za Komisijo

         Antonio TAJANI

            Podpredsednik

      (1)  UL C 210, 3.8.2010, str. 4.

      (2)  COM(2009) 591 z dne 28.10.2009.